Vlag van Fidji

Die **nasionale vlag van Fidji** is op 10 Oktober 1970 in gebruik geneem. Die vlag vertoon ’n ligblou blou Britse vaandel met die wapen van die eiland op die wapperkant.

## Simboliek 
Die ligblou agtergrond stel die Stille Oseaan, wat ’n belangrike rol in die lewe van die eilandbewoners vervul in terme van die vissery- en toerismebedrywe, voor. Die Unievlag reflekteer die land se bande met die Verenigde Koninkryk. Die skild is afgelei van die land se wapenskild wat aanvanklik in 1908 deur ’n Koninklike Bevel aan die eiland toegestaan is. Dit is ’n wit skild met rooi kruis en ’n rooi hoof (boonste derde van die skild). Die beelde in die skild verteenwoordig die landbouaktiwiteite op die eiland en die historiese verbintenisse met die Verenigde Koninkryk. Bo in die skild hou ’n Britse leeu ’n kokosneut in sy kloue. Links bo, onder die rooi hoof, is suikerriet, regs bo is ’n palmboom, links onder is ’n vredesduif en regs onder is ’n tros piesangs.

## Geskiedenis 
Die huidige vlag is soortgelyk aan die koloniale vaandel voor onafhanklikheid. Die grootste verskille is dat die koloniale vaandel ’n donkerder blou gebruik het en die volledige wapen vertoon het, in plaas van slegs die wapenskild. Hoewel sommige reformiste die Unievlag verwyder wil hê (hulle sien dit as ’n koloniale embleem) is daar andere wat dit wil behou ter wille van die historiese verband. Die vlae van ander onafhanklike lande soos Australië, Nieu-Seeland en Tuvalu het die Unievlag in hul onderskeie vlae behou.

links|150px|Volle wapen van Fidji
’n Paar invloedryke Fidjiane het ook al gevra vir die terugkeer van die volle wapen op die vlag. Op 20 November 2005 het Fidji se Opperraad van Stamhoofde gevra dat die twee krygers wat die skild ondersteun het, weer op die vlag geplaas word saam met die miniatuur kano en die nasionale leuse, *Rerevaka na kalou ka doka na tui* (“Vrees God en eer die Koningin”) — simbole wat op die oorspronklike vlag van die Koninkryk Viti, die eerste verenigde Fidjiaanse staat wat in 1871 onder leierskap van Seru Epenisa Cakobau geskep is, verskyn het.

Volgens Asesela Sadole, Algemene Sekretaris van die Opperraad van Stamhoofde, is “die wapen betekenisvol omdat dit die woord van God bevat, omdat die twee krygers daar is en so ook die Fidjiaanse kano. Ek is van mening dat die raadslede verkies dat die volle wapen by die Fidjiaanse vlag ingesluit word.”

Voor Britse regering in 1874 het die regering van Fidji ’n nasionale vlag aanvaar met twee vertikale bane in wit en blou en ’n rooi skild in die middel waarop ’n wit duif verskyn het. Die gebruik van hierdie vlag is gestaak toe die koloniale era begin het en Fidji se onafhanklikheid prysgegee is. Fidji was van 1874 tot 1970 ’n Britse kolonie.

## Voorstel vir ’n nuwe vlag 
Die Eerste Minister, Kommodoor Frank Bainimarama, het in sy nuwejaarsdagtoespraak van 2013 aangekondig dat die vlag verander sou word om “die gevoel van nasionale vernuwing te weerspieël, om ’n nuwe Fidjiaanse identiteit te versterk en nuwe vertroue te stel om ’n Fidjiaan op die globale verhoog te wees”. Die verandering in die vlag sal gepaard gaan met die aanvaarding van ’n nuwe grondwet, soos voorgeneem deur Fidji se militêre leier (wat in 2006 deur ’n staatsgreep aan bewind gekom het) wat ’n “een mens, een stem”, nie-rassige en sekulêre dekomrasie onder militêre toesig wou vestig. ’n Paar weke vantevore is die afdruk van die Britse koningin van die republiek se geldeenheid verwyder.

Op 3 Februarie 2015 het die Eerste Minister gesê dat die Fidjiaanse vlag verander gaan word. ’n Nasionale vlagontwerpkompetisie sal gehou word met die doel om op 11 Oktober 2015, op die 45ste viering van onafhanklikheid, ’n nuwe vlag te kan hys. Op 17 Augustus 2016 het die Eerste Minister Bainimarama egter in die openbaar aangekondig dat die regering die planne om die vlag te verander, laat vaar. Hy lees ’n verklaring wat lui: “Terwyl ek persoonlik oortuig is dat ons sommige van die koloniale simbole van die vlag moet vervang met ’n werklik inheemse uitdrukking van ons hede en ons toekoms, het die regering sedert Februarie duidelik geword dat die vlag nie verander sal word in die afsienbare toekoms nie.” Die gewildheid van die vlag is versterk deurdat die land sy eerste Olimpiese goue medalje ooit onder sy vaandel tydens die Olimpiese Somerspele 2016 gewen het. Die besluit om die huidige vlag te behou is deur opposisiepartye verwelkom.

Lêer:Proposed Flag of Fiji.svg|  ’n Vroeëre vlagvoorstel vir Fidji

## Ander vlae 

Lêer:Flag of the Confederacy of Independent Kingdoms of Fiji.svg|  Vlag van die Verenigde Stamme van Fidji, 1865 tot 1867
Lêer:Flag of the Kingdom of Bau.svg|  Vlag van die Verenigde Stamme van Fidji, 1867 tot 1869
Lêer:Flag of the Kingdom of Lau 1869-1871.svg|  Vlag van die Koninkryk Lau, 1869 tot 1871
Lêer:Personal Flag of the King of Lau 1869-1871.svg|  Persoonlike vlag van die Koning van Lau, 1869 tot 1871
Lêer:Flag of the Kingdom of Fiji (1871-1874).svg|  Vlag van die Verenigde Koninkryk van Fidji, 1871 tot 1874
Lêer:Flag of Fiji (1877–1883).svg|  Vlag van Fidji, 1877 tot 1883
Lêer:Flag of Fiji (1883–1903).svg|  Vlag van Fidji, 1883 tot 1903
Lêer:Flag of Fiji (1883–1908).svg|  Vlag van Fidji, 1903 tot 1908
Lêer:Flag of Fiji (1908–1924).svg|  Vlag van Fidji, 1908 tot 1924
Lêer:Flag of Fiji (1924–1970).svg|  Vlag van Fidji, 1924 tot 1970
Lêer:Civil Ensign of Fiji.svg| Burgerlike vaandel van Fidji
Lêer:Government Ensign of Fiji.svg| Regeringsvaandel van Fidji
Lêer:Naval Ensign of Fiji.svg| Vlootvaandel van Fidji
Lêer:Civil Air Ensign of Fiji.svg| Vlag van die Fidjiaanse Burgerlike Lugvaart
Lêer:Flag of the President of Fiji.svg| Standaard van die President van Fidji

## Soortgelyke vlae 

Lêer:Flag of Australia.svg|  Vlag van Australië
Lêer:Flag of the Cook Islands.svg|  Vlag van die Cookeilande
Lêer:Flag of New Zealand.svg|  Vlag van Nieu-Seeland
Lêer:Flag of Tuvalu.svg|  Vlag van Tuvalu

## 2015-voorstelle 

Lêer:Proposed flag of Fiji (2015; design 35).svg|Ontwerp 35
Lêer:Proposed flag of Fiji (2015; design 36).svg|Ontwerp 36
Lêer:Proposed flag of Fiji (2015; design 37).svg|Ontwerp 37
Lêer:Proposed flag of Fiji (2015; design 38).svg|Ontwerp 38
Lêer:Proposed flag of Fiji (2015; design 39).svg|Ontwerp 39
Lêer:Proposed flag of Fiji (2015; design 40).svg|Ontwerp 40
Lêer:Proposed flag of Fiji (2015; design 41).svg|Ontwerp 41
Lêer:Proposed flag of Fiji (2015; design 42).svg|Ontwerp 42
Lêer:Proposed flag of Fiji (2015; design 43).svg|Ontwerp 43
Lêer:Proposed flag of Fiji (2015; design 44).svg|Ontwerp 44
Lêer:Proposed flag of Fiji (2015; design 45).svg|Ontwerp 45
Lêer:Proposed flag of Fiji (2015; design 46).svg|Ontwerp 46
Lêer:Proposed flag of Fiji (2015; design 47).svg|Ontwerp 47
Lêer:Proposed flag of Fiji (2015; design 48).svg|Ontwerp 48
Lêer:Proposed flag of Fiji (2015; design 49).svg|Ontwerp 49
Lêer:Proposed flag of Fiji (2015; design 50).svg|Ontwerp 50
Lêer:Proposed flag of Fiji (2015; design 51).svg|Ontwerp 51
Lêer:Proposed flag of Fiji (2015; design 52).svg|Ontwerp 52
Lêer:Proposed flag of Fiji (2015; design 53).svg|Ontwerp 53
Lêer:Proposed flag of Fiji (2015; design 54).svg|Ontwerp 54
Lêer:Proposed flag of Fiji (2015; design 55).svg|Ontwerp 55
Lêer:Proposed flag of Fiji (2015; design 56).svg|Ontwerp 56
Lêer:Proposed flag of Fiji (2015; design 57).svg|Ontwerp 57

## Sien ook 
## Verwysings 
## Eksterne skakels 
*  Fidji by *Flags of the World*.
*